16/03/2017 | Administración LocalMunicipal
Porto do Son
Aprobación definitiva da modificación da Ordenanza fiscal n.º 19, reguladora da taxa pola utilización privativa de subsolo, solo e voo por empresas de subministración

ANUNCIO Ao abeiro do disposto no artigo 17.4 do RD Lexislativo 2/2004, do 5 de marzo, texto refundido da Lei reguladora das facendas locais, procédese á publicación do texto íntegro da modificación da Ordenanza fiscal n.º 19, reguladora da taxa pola utilización privativa de subsolo, solo e voo por empresas de subministración, unha vez que se elevou a definitivo o acordo de aprobación provisional adoptado polo Pleno da Corporación na sesión do 19 de xaneiro de 2017, e que é do seguinte teor literal: 1.º.–O artigo 5 da Ordenanza fiscal queda redactado do seguinte teor: “Artigo 5.º.–Base impoñible.1.–Defínese a base impoñible desta taxa como os ingresos brutos procedentes da facturación que obteñan anualmente no termo municipal do Concello de Porto do Son os suxeitos pasivos definidos no artigo 3.2.–Terán a consideración de ingresos brutos procedentes de facturación os obtidos polas empresas como contraprestación dos subministros realizados ós usuarios no termo municipal de Porto do Son. A título enunciativo, se enumeran os conceptos seguintes do que se entende por os mesmos: a) Subministracións ou servizos de interese xeral, propios da actividade da empresa, que corresponden a consumos dos abonados efectuados no Municipio. b) Servizos prestados aos consumidores, necesarios para a recepción da subministración ou servizo de interese xeral propio do obxecto da empresa, incluíndo as ligazóns á rede, posta en marcha, conservación, modificación, conexión, desconexión e substitución dos contadores ou instalacións propiedade da empresa. c) Alugueres, canons, ou dereitos de interconexión, percibidos doutras empresas subministradoras de servizos que utilicen a rede da entidade que ten a condición de suxeito pasivo. d) Alugueres que han de pagar os consumidores polo uso dos contadores, e outros medios empregados na prestación da subministración ou servizo. e) Outros ingresos derivados da facturación realizada polos servizos resultantes da actividade propia das empresas subministradoras. Así mesmo, deberán ser incluídos na facturación o importe de tódolos subministros efectuados ós usuarios no termo municipal do Concello de Porto do Son, aínda cando as instalacións establecidas para realizar un subministro concreto estean situadas fora do término municipal ou non transcorran en todo ou en parte por vía pública”. 3.–Cando o suxeito pasivo sexa unha empresa que empregue redes alleas para efectuar os subministros, deberán deducir dos ingresos brutos de facturación as cantidades satisfeitas a outras empresas en concepto de acceso ou interconexión ás súas redes. Por outra parte, as empresas titulares de tales redes deberán computar as cantidades percibidas por tal concepto entre os seus ingresos brutos de facturación.4.–En calquera caso, non terán a consideración de ingresos brutos procedentes da facturación os impostos indirectos que graven os servicios prestados, as partidas ou cantidades cobradas por conta de terceiros que non constitúan un ingreso propio da entidade e as cantidades percibidas polos servizos de subministro que vaian ser utilizadas nas instalacións ás que se refire o parágrafo 6.º do artigo 24.1. c) do Real Decreto Lexislativo 2/2004, do 5 de marzo.” 2.º.–O artigo 8 da Ordenanza fiscal queda redactado do seguinte teor: “Artigo 8.º.–Normas de xestión.1.–Establécese o réxime de autoliquidación para cada tipo de subministro, que terá periodicidade trimestral e comprenderá a totalidade dos ingresos brutos facturados no trimestre natural ao que se refira. Os suxeitos pasivos do tributo estarán obrigados a presentar nos meses de xaneiro, abril, xullo e outubro declaración relativa aos ingresos brutos obtidos no trimestre anterior. Dita declaración deberá acompañarse dun extracto da contabilidade da Empresa e da documentación que en cada caso solicite a Administración municipal, que consistirá, nun detalle mensual dos ingresos facturados contendo como mínimo, por grupos de abonados ou tarifas o seu número, os ingresos por consumo, outros (alugueres, conservación, acometidas, contratos, etc.) especificando no seu caso as peaxes de acceso ou gastos de interconexión, así como dos ingresos brutos e netos. Estas liquidacións terán carácter provisional ata que se realicen as comprobacións oportunas pola Administración municipal, pudendo resultar das mesmas a práctica de liquidacións definitivas. O cesamento na prestación de calquera subministro ou servizo de interese xeral, comporta a obrigación de facer constar esta circunstancia na autoliquidación do período correspondente así como a data da finalización. A presentación das autoliquidacións despois do prazo fixado no parágrafo segundo deste punto primeiro, orixinará a liquidación de recargo de extemporaneidade, segundo o que prevé o artigo 27 da Lei Xeneral Tributaria.” 2.–A débeda tributaria poderá extinguirse mediante compensación con créditos recoñecidos a favor da Empresa subministradora obrigada ó pagamento. As solicitudes de compensación presentadas polo obrigado tributario, salvo que nelas se indique expresamente o contrario, facultarán á Administración para acordar, no seu caso, a compensación das débedas tributarias derivadas das sucesivas liquidacións provisionais que se practiquen por esta taxa.3.–As normas de xestión previstas neste artigo terán carácter supletorio cando existan convenios ou acordos para a xestión da taxa regulada na presente Ordenanza entre o Concello de Porto do Son e as Empresas subministradoras.” Contra o presente acordo poderá interpoñerse polos interesados recurso contencioso- administrativo, perante a Sala do Contencioso-Administrativo do Tribunal Superior de Xustiza de Galicia, no prazo de dous meses, contados a partir do día seguinte ao da publicación deste anuncio, de conformidade co artigo 46 da Lei 29/1998, do 13 de xullo, reguladora da Xurisdición Contencioso-Administrativa. Porto do Son, 13 de marzo de 2017. O alcalde-presidente Asdo. José Luis Oujo Pouso.